                       højesterets kendelse
                         afsagt torsdag den 6. februar 2014
sag 232/2013
fayard a/s
(advokat henrik thal jantzen)
mod
brave shipping limited,
national liability and fire insurance co, usa,
aviva insurance, uk ltd.,
fortis corporation insurance n.v., belgien,
ascot underwriting ltd., london,
catlin syndicate ltd., london,
market syndicate management ltd., london,
brit syndicates ltd., london og
hiscox syndicates ltd., london
(advokat peter appel for alle)
i tidligere instans er afsagt kendelse af sø- og handelsretten den 7. maj 2013.
i påkendelsen har deltaget tre dommere: jytte scharling, jens peter christensen og hanne
schmidt.
påstande
kærende, fayard a/s, har nedlagt påstand om afvisning.
de indkærede, brave shipping limited m.fl., har nedlagt påstand om stadfæstelse.
anbringender
fayard a/s har gentaget sine anbringender for sø- og handelsretten og har herudover be-
stridt, at fayard undlod at udlevere danske maritimes betingelser for at undgå diskussion
                                               - 2 -
om vilkårene heri forud for reparationens start. at betingelserne ikke blev udleveret var sna-
rere en konsekvens af opgavens hastende karakter, hvorefter det var mest presserende at selve
reparationsopgaven, værftets kapacitet, skibets størrelse og priser blev forhandlet på plads.
brave shipping limited m.fl. har gentaget sine anbringender for sø- og handelsretten og har
herudover anført, at det ikke forekommer antageligt, at fayard undlod at udlevere betin-
gelserne, fordi der var tale om en presserende opgave. det havde været ganske nemt og i øv-
rigt naturligt at medsende betingelserne pr. e-mail sammen med fayard’s tilbud.
højesterets begrundelse og resultat
det fremgår af fayard’s tilbud af 23. november 2009, at ”all works are carried out acc. to
general conditions drawn up by danish maritime.” tilsvarende tekst fremgår af fayard’s
brev med skønnede reparationspriser af 24. november 2009. danske maritime benævner på
engelsk sine almindelige betingelser for reparations- og ombygningsarbejder på skibe som
”general conditions for ship repairs and conversions”.
det er ubestridt, at fayard ikke udleverede de almindelige betingelser, der har karakter af
ensidigt udarbejdede standardvilkår, til brave shipping limited, der er et udenlandsk selskab,
eller til dette selskabs tekniske management forud for reparationen af det pågældende skib, og
at betingelserne heller ikke blev drøftet af parterne i den forbindelse.
det er oplyst, at fayard og brave shipping limited ikke forud for aftalen om reparation af
skibet havde samarbejdet, ligesom det er oplyst, at brave shipping limited ikke tidligere
havde indgået aftaler om reparation af skibe i danmark.
på denne baggrund og under hensyn til, at fayard ikke med rette kunne forvente, at brave
shipping limited kendte danske maritimes almindelige betingelser eller med den ufyldestgø-
rende henvisning hertil uden vanskelighed kunne få adgang hertil, finder højesteret, at dan-
ske maritimes standardbetingelsers vilkår om voldgift, uanset at der er tale om et aftalefor-
hold mellem professionelle parter, ikke er vedtaget af parterne.
højesteret stadfæster herefter sø- og handelsrettens kendelse, således at sagen fremmes.
                                            - 3 -
afgørelse om sagsomkostninger ved dette kæremål træffes i forbindelse med sagens fortsatte
behandling ved sø- og handelsretten.
                                    thi bestemmes:
sø- og handelsrettens kendelse stadfæstes.
